Faktor | NSRS usvaja zakon o lijekovima RS-a i osniva svoju agenciju, BiH se ne spominje u dokumentu\n19.10.2021. / 15:22\nNa sutrašnjoj, posebnoj sjednici Narodne skupštine bosanskohercegovačkog entiteta Republika Srpska na dnevnom redu naći će se i Zakon o lijekovima i medicinskim sredstvima RS-a po hitnom postupku.\nVEZANI TEKST - Zolak: Pritisak da se "ozakoni" korištenje tehničkog gasa za liječenje u RS-u\nNa 73 strane predloženog dokumenta nijednom se ne spominje država Bosna i Hercegovina. Navedeno je, između ostalog, da je "Prijedlog zakona planiran Akcionim planom za zaštitu ustavnih nadležnosti RS-a".\n- Ovim zakonom osniva se Agencija za lijekove i medicinska sredstva RS-a, kao ovlašteni organ nadležan za oblast lijekova i medicinskih sredstava koji se proizvode i upotrebljavaju u medicini u RS-u.\nOsnovni razlog za donošenje ovog zakona je osnivanje Agencije za lijekove i medicinska sredstva RS-a u cilju osiguravanja sistema lijekova i medicinskih sredstava za upotrebu u humanoj medicini, za proizvodnju, ispitivanje i promet lijekova i medicinskih sredstava, sistema nadzora nad lijekovima i medicinskim sredstvima i drugih pitanja značajnih za oblast lijekova i medicinskih sredstava - piše u predloženom zakonu.\nIstaknuto je da je za osnivanje i rad Agencije u prvoj godini potrebno izdvojiti 2,3 miliona KM. Sjedište Agencije je u Banjoj Luci, a u svom sastavu ima Kontrolnu laboratoriju i Glavnu kancelariju za farmakologiju.\nPodsjetimo, član Predsjedništva Bosne i Hercegovine i čelnik Saveza nezavisnih socijaldemokrata Milorad Dodik prije nekoliko dana je kazao da je "direktor Agencije za lijekove BiH Aleksandar Zolak državni neprijatelj broj jedan i da može da se seli u Federaciju BiH".\nSve se ovo dešava dok u RS-u sedmicama traje afera "Kisik" u kojoj se sumnja da su bolesnici u zdravstvenim ustanovama RS-a duže vremena umjesto medicinskim tretirani industrijskim kisikom.\nMilorad Dodikafera KisikAleksandar ZolakAgencija za lijekove i medicinska sredstva BiH


Metalac Grupa - Podrška takmičenju za najbolju tehnološku inovaciju\nPodrška takmičenju za najbolju tehnološku inovaciju\nNakon eliminatornih krugova i višemesečne obuke Metalac će biti domaćin drugog polufinalnog takmičenje planiranog za 4. decembar u Gornjem Milanovcu.\nTakmičenje za najbolju tehnološku inovaciju u Srbiji ove godine se održava po jedanaesti put. Organizator je resorno ministarstvo nauke, u saradnji sa Privrednom komorom Srbije, Radio-televizijom Srbije i Fakultetom tehničkih nauka iz Novog Sada.\nKompanija Metalac želi da podstakne organizaciju ovogodišnjeg takmičenja i motiviše inovatore iz Šumadije, ali iz cele Srbije da na njemu učestvuju. Nakon eliminatornih krugova i višemesečne obuke bićemo domaćini drugog polufinalnog takmičenje planiranog za 4. decembar u Gornjem Milanovcu.\nCilj takmičenja je promovisanje inovacionog kapaciteta i preduzetničke klime u Srbiji, kao i pomoć potencijalnim i postojećim „high-tech“ preduzetnicima koji su spremni i sposobni da sopstvene ideje iznesu na tržište. Svi takmičari dobijaju i stručnu pomoć u vidu besplatne edukacije kroz treninge i konsalting, kao i medijsku promociju, kako tokom, tako i nakon takmičenja.\n„Kao kompanija koja godinama podstiče zaposlene na inovativnost i koja ovakve projekte smatra duštveno odgovornim Metalac nema dilemu da iz senke na svetlo dana treba da izađu svi koji imaju ideje, inovativni pristup i preduzetnički duh, da takve ljude i projekte treba javno popularisati i naravno, nagraditi“ - navodi se između ostalog u pismu podrške generalnog direktora Metalca, Petrašina Jakovljevića.\nZa sada je najvažnije zapamtiti da rok za prijavu/registraciju učesnika za „Takmičenje za najbolju tehnološku inovaciju u Srbiji“ ističe 6. aprila. Posao je ozbiljan i završava se tek nakon dva polufinalna takmičenja, odnosno 23. decembra kada će se šest finalnih timova predstaviti stručnom žiriju „uživo“ na programu RTS-a.\nOpširne informacije o takmičenju, prijavama i svukupnoj proceduri mogu se naći na sajtu www.inovacija.org.


Otvaranje Centra za obuku policije u Banja Luci bez državnih obilježja, sa gostima iz Rusije i Srbije\nCeremonija otvaranja Centra za obuku policije, Banjaluka, 04.04.2018.\nCentar za obuku policije Republike Srpske otvoren je u srijedu, u kompleksu bivše kasarne u Zalužanima nadomak Banjaluke, izvještava RSE\nNa video materijalu snimljenom tom prilikom, na događaju nema obilježja države. Mediji prenose da su intonirane dvije himne. Države Srbije i entiteta Republika Srpska.\nRSE javlja da je "U ovaj centar za obuku koji još nije završen, Vlada Republike Srpske uložila je šest miliona maraka, a ukupan projekat koštaće preko 10 miliona."\n"Imamo namjeru da otvorimo jedan savremeni centar za obuku koji trenutno u regionu niko nema od policijskih struktura sa namjerom da ovde obučavamo policiju sa po najvećim svjetskim standardima jer je to ono što garantuje najviši nivo bezbjednosti svih građana", rekao je ministar unutrašnjih poslova Dragan Lukač na otvaranju.\nPredsjednik RS Milorad Dodik na otvaranju centra kod Banjaluke kritikovao je rad sigurnosnih službi na nivou države.\n"Nažalost, policijske i bezbjednosne strukture formirane na nivou BiH mimo Ustava i mimo Dejtonskog sporazuma rade protiv Republike Srpske i na putu su da budu neprijateljske Republici Srpskoj imajući u vidu operativne aktivnosti OBA koja u poslijednje vrijeme isključivo radi na urušavanju Republike Srpske i sve svoje kapacitete je usmjerila ka tom cilju", rekao je Dodik.\nOtvaranju Centra za obuku policije Republike Srpske prisustvovao je i ministar unutrašnjih poslova Srbije Nebojša Stefanović, te predstavnici Ministarstva unutrašnjih poslova (MUP) Ruske Federacije, Glavne uprave u Moskvi, koji su stigli u pratnji šefa predstavništva RS u Moskvi Duška Perovića.\nKasarna u Zalužanima je ranije spominjana kao mjesto na kojem će pripadnici ruskih bezbjednosnih struktura obučavati pripadnike policije RS, ali je ministar Lukač je to demantovao, navodeći da će za obuku zapravo biti zaduženi američki instruktori.\nNa otvaranju centra su izložene i neke od 2.500 pušaka koje je MUP RS nedavno nabavio iz Srbije, a oko čije nabavke se digla velika prašina.


Memoris golmanski šorts M1303Budite prvi koji će oceniti ovaj proizvodBrz pregledMemoris golmanski šorts napravljen je od najfinijeg prijatnog materijala, koji je otporan a u isto vreme pruža i jaku zaštitu: Poliester 100% Interlock 200 GRMS. Bokovi su obloženi posebno izdržljivim i prijatnim zaštitnim sunđerom.Dostupnost: Proizvod je rasprodat i trenutno ga nije moguće naručiti. Očekujemo da će uskoro ponovo biti u ponudi. Prikazana cena je poslednji put ažurirana kada je proizvod bio dostupan.\n1.813 din Pošalji email prijatelju\nMemoris golmanski šorts napravljen je od najfinijeg prijatnog materijala, koji je otporan a u isto vreme pruža i jaku zaštitu: Poliester 100% Interlock 200 GRMS. Bokovi su obloženi posebno izdržljivim i prijatnim zaštitnim sunđerom.Tagovi proizvoda


KOMPETENCIJA - Bunar Blog\nBunar 28. decembra 2015. 20. oktobra 2016. 0\nGradonačelnik Šapca Neobojša Zelenović je u emisiji “Poligon“ od petka 25.12.2015. izjavio da se “NEKO počeo baviti analizom saobraćaja iz TOTALNO NEKOMPETENTENE TAČKE GLEDIŠTA“. Ne znam da li je konkretno mislio na mene, ali pošto se u poslednje vreme jesam bavio analizom saobraćaja u gradu red je da odgovorim.\nIz svoje biografije, onako “na prvu“, mogu da navedem sledeće:\n– JEDINI sam koji je u istoriji vojnog školastva nakon treće godine srednje škole primljen na Vojnotehničku akademiju u Zagrebu i tu elitnu školsku ustanovu završio u vreme SFRJ kada je za jedno mesto konkurisalo po nekoliko stotina kandidata.\n– Sa navršene 22 godine najmlađi sam oficir proizveden u čin poručnika i zvanje diplomiranog saobraćajnog inženjera.\n– Kao oficir saobraćajne službe bio sam komandir nastavnog voda u cetru za obuku vozača, komandir instruktorskog voda, komandir čete u nastavnom centru, komandir čete saobraćajne vojne policije i deset godina načelnk saobraćajne službe u garnizonu Šabac.\n– JEDINI sam saobraćajni oficir koji je u specijalnim jedinicama za vreme rata bio dva puta ranjavan. (Nebitno za struku, ali bitno za priču, imaju podaci)\n– Imam sve vozačke kategorije i vozio sam sva vozila od motocikla do FAP-a 2026, kao i specijalna vozila.\n– Kao načelnik saobraćajne službe u garnizonu imao sam najveći procenat ostvarenja ugovora za dolazak na posao i odlazak sa posla u VJ.\n– Jedinice kojima sam komandovao su uvek dobijale vrlo dobre i odlične ocene, a ja sam u službi više puta pohvaljivan i nagrađivan.\n– Jedini sam oficir saobraćajne službe koji je IKADA stranom državljaninu naplatio odštetu nanetu u saobraćajnoj nezgodi vojnom vozilu jer vojska ni dan danas nema osiguranje.\n– Rešenje koja sam primenjivao kasnije su primenjena i u većini drugih jedinica.\n– Bio sam stručni saradnik suda u slučajevima saobaraćajnih nezgoda sa vojnim motornim vozilima na teritoriji garnizona Šabac. Nijedan sud nije osporio moja veštačenja niti ih vraćao na doradu.\n– Kao član Saveta za bezbednost saobraćaja opštine Šabac pre skoro dvadeset godina sam predlagao izradu plana u koji bi ušli kružni tok kod železničke stanice, kružni tok ispred Doma JNA (ali više prema tržnici) i izgradnja pothodnika za pešake od tržnice prema Trgu kojima bi se izbegla situacija u kojoj se nalazimo sada. Koliko znam takav plan na nivou grada nikada nije urađen.\n– Član sam jednog od najvećih moto-klubova u Srbiji i učestvovao sam u skoro svim akcijama pokretanim za veću bezbednost motociklista u saobraćaju, tako da vrlo dobro znam šta je ranjiva kategorija učesnika.\nToliko o nekompetenciji.\nPošto sam u prevremenu penziju otišao 2003.godine u činu majora postavlja se pitanje zašto onda trošim svoje vreme i živce baveći se analizom saobraćaja u gradu kada od toga nemam nikakve koristi, odnosno za to nisam ni plaćen, a nisam ni član neke političke stranke (ako uspem da zadržim zrnce zdravog razuma nikada neću ni biti) i da od toga imam neke beneficije?\nPa upravo zato što se od tolike kompetencije onih koji rukovode saobraćajem jedva prolazi kroz grad.\nBroj pregleda 1.502\n,,Bezalkoholno pivo je kao gledati pornić na radiju” Broj pregleda 2.220\n27. septembra 2015. 15. avgusta 2018. 0\nNeka su ti laki nebeski drumovi druže moj… Broj pregleda 2.790


Vlado Delić osuđen na 10, Hasan Talić na 5 godina zatvora - Sud Bosne i Hercegovine\nNaslovna Vijesti Vlado Delić osuđen na 10, Hasa...\nVlado Delić osuđen na 10, Hasan Talić na 5 godina zatvora\nVijeće Apelacionog odjeljenja Suda Bosne i Hercegovine je dana, 17. februara 2017. godine, izreklo drugostepenu presudu kojom su optuženi Vlado Delić i Hasan Talić oglašeni krivim za krivično djelo organizovani kriminal u vezi sa produženim krivičnim djelom neovlašteni promet opojnih droga i osuđeni na kaznu zatvora i to optuženi Vlado Delić u trajanju od 10 (deset) godina, a optuženi Hasan Talić u trajanju od pet (5) godina.\nOptuženi su oglašeni krivim što su u vremenskom periodu od juna 2013. godine do januara 2014. godine na području Bosne i Hercegovine radi sticanja protivpravne imovinske koristi, optuženi Vlado Delić organizovao, a optuženi Hasan Talić postao član grupe za organizovani kriminal sa ciljem neovlaštene međunarodne kupoprodaje, prenosa, prevoza, držanja, posredovanja u daljoj međunarodnoj prodaji, slanja i isporuke opojnih droga „marihuana“,“spid“, „heroin“ i „kokain“.\nNa osnovu člana 56. Krivičnog zakona BiH optuženima će se u izrečene kazne zatvora uračunati vrijeme koje su proveli u pritvoru.\nNadalje optuženima Vladi Deliću i Hasanu Taliću je izrečena mjera sigurnosti oduzimanja predmeta, a od optuženog Vlade Delića je oduzeta imovinska korist pribavljena izvršenjem krivičnog djela.\nNa osnovu člana 188. stav 1. Zakona o krivičnom postupku BiH, optuženi su obavezani da nadoknade troškove krivičnog postupka, o čijoj će visini Sud odlučiti posebnim rješenjem nakon što pribavi potrebne podatke.\nNadalje, istom presudom optuženi Vlado Delić i Hasan Talić su oslobođeni optužbe da su, radnjama opisanim u oslobađajućem dijelu izreke presude, počinili krivično djelo organizovani kriminal u vezi sa krivičnim djelom neovlašteni promet opojnih droga i produženim krivičnim djelom krijumčarenje ljudi.\nU odnosu na oslobađajući dio presude, optuženi su oslobođeni dužnosti naknade troškova krivičnog postupka.


Donacija Osnovnoj školi Smeh i suza\nOsnovna škola za decu i omladinu sa smetnjama u razvoju "Smeh i suza" dobila je danas od Fondacije "Novak Đoković" i Ambasade Kanade digitalni logopedski i interaktivni set vredan 458.213 dinara.\nTeroriste ne nazivati oslobodilačkim pokretima\nMinistar unutrašnjih poslova Srbije Nebojša Stefanović izjavio je danas u Tirani da se ne sme dozvoliti da se terorističke organizacije nazivaju oslobodilačkim pokretima i da takvi pokreti "ne smeju biti plašt iza koga se krije ekstremistička ideja".\nEpiskop kanadski Georgije (Đokić) razrešen je na zasedanju Svetog arhijerejskog Sabora SPC, dok o sudbini episkopa mileševskog najviši zakonodavni organ SPC još nije odlučivao, rečeno je Tanjugu u SPC-u.\nPosebna ponuda za privatne lekare\nSosijete ženeral (84, Societe Generale) banka Srbija je ponudila posebne uslove finansiranja i pakete proizvoda i usluga prilagođene privatnom poslovanju lekara, stomatologa, veterinara i biohemičara, saopšteno je danas iz banke.\nPodizanje bezbednosti na putevima u Srbiji\nMinistarka građevine, saobraćaja i infrastrukture Zorana Mihajlović najavila je danas početak rehabilitacije i podizanje bezbednosti puteva u Srbiji u šta će biti uloženo 400 miliona evra, poručivši da nikada neće prestati da se bori za bezbednost puteva u Srbiji.\nHitna sednica odbora zbog nasilja nad ženama\nNove poštanske marke Evropska zaštita prirode\nPošte SrÂbiÂje pustiće danas u opticaj filatelističko izÂdaÂnje "Evropska zaštita prirode" sa dve marke na kojima se nalaze park prirode "Šargan-Mokra Gora" i rezervat prirode "Goč- Gvozdac".\nFilipovski: Potrebna hitna reakcija države\nKoordinatorka Ženske parlamentarne mreže Dubravka Filipovski izjavila je da nema opravdanja što nasilnici nisu sprečeni, kažnjeni, privedeni i što je dozvoljeno da počine zločine dodajući da je potrebna hitna reakcija države.


Posle ukidanja poljoprivrednih kvota na šećer u Evropskoj uniji 2017. godine došlo je do hiperprodukcije ove strateški važne prehrambene sirovine u zemljama članicama Unije ali se negativno odrazilo na domaću i regionalnu industriju šećera, rečeno je na skupu u Privrednoj komori Srbije.\nNa predstavljanju rezultata studije „Sektorska analiza grane šećera u Srbiji“ sekretar Udruženja za biljnu proizvodnju i prehrambenu industriju PKS Aleksandar Bogunović istakao je da industrija šećera u Srbiji i regionu godinama unazad beleži negativan trend.\n„Od ukidanja kvota u EU nastala je hiperprodukcija šećera. Velike količine šećera dovele su do pada cene gotovog proizvoda što je u velikoj meri uticalo i na poziciju ne samo naše industrije već i u okruženju“, rekao je Bogunović.\nPreporuke za oporavak industrije\nOn je kazao da su preporuke da se zadrži postojeća carinska stopa na uvoz šećera, da se omogući dugoročni zakup državnog zemljišta, a kao jedna od indirektnih mera predlaže se podrška proizvođačima pri izgradnji sistema za navodnjavanje površina pod šećernom repom.\n„Takođe, proizvođačima šećerne repe bi pomogle direktno ciljane subvencije, rešavanje pitanja u oblasti primene posebnih pesticida i formiranje fonda podrške kako bi mogli da ispune uslove iz Poglavlja 27 za pristupanje Srbije EU“, objasnio je Bogunović.\nObuka lokalnih proizvođača, udruživanje i novi modeli osiguranja useva, takođe mogu doprineti boljem stanju u industriji šećera, rečeno je na skupu.\nDirektor kompanije Helenik šugar (Hellenic Sugar) Petros Gemintzis naveo je da se smanjuju površine pod šećernom repom kao i izvoz šećera.\n„Problem je što je cena šećera niska i ima negativan trend, a troškovi rastu. Tražimo rešenja, pogotovo kada pričamo o zelenoj energiji i očuvanju životne sredine“, rekao je Gemintzis.\nOd 16 šećerana Srbija „spala“ na 4\nProfesor Ekonomskog fakulteta u Beogradu Dragan Lončar podsetio je da od 16 šećerana u Srbiji, koliko ih je bilo 2000. godine, rade četiri.\n„Od 2016. do 2020. godine domaći proizvođači šećera su u državni budžet po različitim osnovama uplatili 315,8 miliona evra. Svaki dinar od prodatog šećera u maloprodaji kreira dodatna četiri dinara u BDP-u“, istakao je Lončar.\nOn je ukazao da se beleži godišnje smanjenje površina zasejanih pod šećernom repom od sedam odsto, a prinosa za tri procenta, kao i da je proizvodnja šećera svake godine manja za prosečno 14 odsto dok se u EU beleži trend povećanja površina pod šećernom repom od oko četiri procenta svake godine.\n„Evropa i region beleže trend zatvaranja šećerana proteklih decenija što ilustruju podaci da od nekadašnjih 147 fabrika u Evropi i regionu, sada radi 99“, rekao je Lončar.\nSrđan Milić, Adecco: “Optimizacija troškova kroz outsourcing”


RTCG - Radio Televizija Crne Gore - Nacionalni javni servis :: Politika :: Bivšim radnicima "Radoja Dakića" prekršena ljudska prava\n05. 05. 2020. 16:24 >> 16:20 1\nBivšim radnicima "Radoja Dakića" prekršena ljudska prava\nIzvršni direktor pokreta URA Zoran Mikić saopštio je da Vlada Crne Gore i Privredni sud krše osnovna ljudska prava bivših radnika AD "Radoje Dakić".\nMićkić smatra da je bivšim radnicima prekršeno pravo na imovinu, pravično suđenje, djelotvoran pravni lijek i zabranu diskriminacije normirane Evropskom konvencijom o zaštiti ljudskih prava i osnovnih sloboda.\nOko 1800 radnika nekadašnjeg podgoričkog giganta već 15 godina pokušava da se izbori za isplatu 77 zaostalih zarada, za šta postoje pravosnažne presude domaćih sudva i Evropskog suda za ljudska prava u Strazburu, navodi Mikić.\nMikić smatra da se Vlada godinama ponaša neodgovorno i diskriminatorski prema bivšim radnicima “Radoja Dakića” jer već 15 godina nije u stanju da obezbijedi novac koji im se duguje.\n“Ustavni sud treba što prije da donese presude za preostalih 1300 bivših radnika koji su podnijeli više ustavnih žalbi zbog toga što nijesu imali suđenje u razumnom roku. Na taj način bi se svi radnici stavili u isti položaj posebno ako imamo u vidu da je Vlada krajem januara ove godine isplatila po 2000 eura nemateriijalne štete za 455 radnika za koje je Ustavni sud prošle godine donio rješenja. Svi radnici moraju imati ista prava, a sudovi i Vlada su dužni da to obezbijede”, navodi Mikić.\nOn podsjeća da je prošle godine bivši sudija Evropskog suda za ljudska prava u Strazburu Nebojša Vučinić apelovao na Vladu da je za državu mnogo bolje da se problem što prije riješi nego da o tome odlučuje Strazbur.\n“Svako suđenje u Strazburu samo je dodatni trošak za sve građane Crne Gore, a odgovornost za to ima samo vlast jer nije sprovela i izvšila pravosnažne sudske presude”, navodi direktor URE.\nPo saznanjima URE do sada je od prodaje imovine prihodovano preko 14 miliona eira, ali taj novac još nije podijeljen radnicima zbog žalbi advokata.\n"Predsjednik Privrednog suda Blažo Jovanić i stečajni upravnik Mladen Marković treba da omoguće da se novac koji se nalazi na računu Privrednog suda u što skorijem roku podijeli bivšim radnicima jer već predugo čekaju na novac koji su prije 20 godina pošteno zaradili” – zaključuje Mikić.\nObaveza svih da se Srebrenica ne zaboravi\n11. 07. 2020. 11\nSDP odavno izabrala DPS umjesto građana\nKrivična prijava protiv direktora Službenog lista\n11:56 Stigle vakcine, počinje raspodjela\n11:47 CPC dobija zemljište za hram u Podgorici\n11:36 Nova LED rasvjeta u Ulici Radoja Dakića\n11:33 Ponovo otvoriti istragu o Careviću\n11:20 Novinari dali veliki doprinos odgovoru društva na Kovid\n11:14 O jeziku i naciji slobodno samoizjašnjavanje\n10:42 Naknada po prestanku funkcije za 37 poslanika


U Srbiji danas i sutra vakcinacija privrednika iz nekoliko zemalja regiona | Blok vesti\nU Srbiji danas i sutra vakcinacija privrednika iz nekoliko zemalja regiona\nU Beogradu i Nišu će danas i sutra biti organizovana vakcinacija privrednika i zaposlenih iz regiona, a za tu namenu 10.000 doza vakcina obezbedila je Privredna komora Srbije u saradnji s Vladom Srbije.\nNajveći broj prijavljenih privrednika je iz Bosne i Hercegovine, Severne Makedonije i Crne Gore, naveo je predsednik PKS u novobeogradskom Belekspo centru, gde je organizovana vakcinacija privrednika iz regiona.\nDanas i sutra u Nišu će biti organizovana vakcinacija privrednika iz Severne Makedonije.\nDirektor Doma zdravlja Niš Milorad Jerkan rekao je za RTS da sz grupe iz Severne Makedonije već počele da dolaze i da je obezbeđeno 1.600 vakcina AstraZeneka.\n"Oni imaju policijski čas od 10 sati, tako da do tada moraju da se vrate. Vakcinacija je već počela, radi se na 10 mesta, tako da mislim da ćemo veoma brzo i korektno odraditi ceo posao", rekao je Jerkan.\nRTCG navodi da je iz Privredne komore Crne Gore saopšteno Pobjedi da si u Beogradu danas i sutra trebalo da se vakciniše i 250 crnogorskih privrednika, koji su se juče do 10 sati prijavili PKCG.\nU Beogradu će biti vakcinisani i privrednici iz Republike Srpske, prenosi RTRS, navodeći da su se na poziv Privredne komore Republike Srpske za besplatnu vakcinaciju protiv virusa korona do juče do 13 časova prijavile 573 osobe iz 155 privrednih društava.\nPredsednik Privredne komore Kosova Berat Rukići je objavio da je ta organizacija "iz principijelnih razloga" odbila ponudu za vakcinaciju u Srbiji.\nIzvor: Beta, RTCG, RTRS\nPrevious articleJOKIĆ NEUTEŠAN: Tek sam u svlačionici shvatio da ga nema nakon šest godina… (VIDEO)\nNext articleORLOVI DOČEKUJU FAVORITA GRUPE Piksi: Nije pretnja, hoćemo pobedu


Predsedavajuća parlamenta Australije podnela ostavku zbog afere\nBeta 2. avgusta 2015. 12:35\nBronvin Bišop, koja je od 2013. predsedavala Donjem domu Parlamenta Australije, podnela je danas ostavku zbog optužbi da je novac poreskih obveznika između ostalog koristila za plaćanje ekstravagantnih putovanja.\nOna je bila na meti kritika zbog toga što je prošlog meseca navodno potrošila više od 5.000 australijskih dolara (3.500 američkih dolara) da bi se helikopterom prevezla do 80 kilometara udaljenog golf terena, gde je prisustvovala skupu za prikupljanje sredstava za Liberalnu partiju.\nTaj put je mogla da pređe i kolima, zašta bi joj bilo potrebno sat i po vožnje.\nIako se Bišop kasnije izvinila zbog, kako je rekla „nerazumnog“ troška i vratila novac, priče u vezi sa njenim neopravdanim putnim troškovima su se nastavile.\nSidnejski Dejli telegraf danas je preneo da je predsedavajuća Donjeg doma Parlamenta (spiker) u poslednjih pet godina potrošila više od 260.000 australijskih dolara poreskog novca, plaćajući vozače i iznajmljujući limuzine.\nMinistarstvo finansija je pokrenulo istragu u vezi sa ovim slučajem.\nNjena ostavka odmah stupa na snagu. Bišop će i dalje biti poslanik vladajućih konzervativaca.\nOna je rekla da joj odluka o ostavci nije bila laka, ali da je to učinila “ iz ljubavi i poštovanja prema instituciji parlamenta i prema australijskom narodu“.


ŠTEDNJA: Policijske patrole u Srbiji od sada i na biciklu! - Bajsologija\nBajsologija, Izdvajamo 1 / 13.05.2014\nUskoro ulicama Srbije neće patrolirati samo policajci u kolima, već će biti i onih koji će to činiti na biciklu. Prednosti zamene automobila sa biciklom leže u povećanoj fizičkoj aktivnosti, ali i u bržem i lakšem pristupanju mestima na kojima je automobilom to nemoguće.\nPolicijske uprave u Srbiji dobile su proteklih dana nalog da se izjasne o upotrebi bicikla u obavljanju službenih zadataka i da, zavisno od terena koji pokrivaju, saopšte koliko bi im dvotočkaša bilo potrebno.\nReč je o inicijativi koja je ranije pokrenuta u MUP-u, ali je sada aktivirana i dobro se uklopila u mere štednje kojima se posvetila nova vlada Srbije, piše “Politika”.\n– Mnoge policije u svetu koriste bicikle, Nemačka, SAD, pa i Hrvatska, Crna Gora… Koliko mi je poznato, i kod nas su na području Valjeva bicikli službeno policijsko vozilo. Oni imaju svoju ulogu u nadgledanju i obavljanju zadataka po parkovima, na plažama ili u Beogradu, na Adi Ciganliji- rekao je za “Politiku” starešina policijske ispostave u zapadnoj Srbiji.\nO ovome, kao o cirkularnom nalogu, moraju da se izjasne sve uprave a naročito one u brdovitim predelima što je ovih dana izazvalo zabrinutost kod njihovih starešina, jer bez motornog vozila u planini ne mogu valjano da obave zadatak.\nDa ideja nije baš nova, govori podatak da priobaljem „beogradskog mora” Adom Ciganlijom, već pune tri godine krstare biciklističke patrole, da je Novi Sad prošle godine dobio prvu policijsku biciklističku patrolu koja ima dva člana i da se sprema formiranje još devet patrola, te da će one biti osnovane i u drugim gradovima Srbije.\nBiciklističke policijske patrole pokrivaju deo koji nije pogodan, odnosno, koji je nepristupačan za automobile i pešačke patrole.\nPoznavaoci prilika tvrde da ćemo konačno imati dobre i brze policajce, koji će voditi računa kako o bezbednosti građana, tako i o svom izgledu. Krajnje je vreme da mnogi oslabe, a bicikl je idealno sredstvo za skidanje kilograma ali i za mobilnost u gradovima koji po konfiguraciji mogu da budu dobar poligon za taj novitet. Nekada se znalo da je za rad u policiji presudna fizička spremnost, a ne da uniforma puca po šavovima, a vremenom se sve pretvorilo u to da policajci po izlasku iz savremenih automobila ne mogu ni da potrče za razbojnikom.\nNovi ministar policije dr Nebojša Stefanović je aktivirao ovu dobru ideju, dopisi su hitno razaslati, prvi ljudi policijskih uprava širom Srbije o tome treba brzo da se izjasne a onda će biti raspisan tender ko će policajce u Srbiji da snabde dvotočkašima, kacigama i ostalom pratećom opremom. O štednji goriva i skupom održavanju četvorotočkaša i da ne raspravljamo. Dvotočkaši su jeftiniji, mobilniji i „zdraviji” za patrole koje krstare ulicama srpskih gradova. Okretanje pedala umesto pešačenja ili vozikanja u skupim auto-modelima, smatra vrh policije, povećaće efikasnost uniformisanih čuvara reda i zakona. Nije poznato jedino to da li će oni policajci koji nisu savladali veštinu vožnje bicikla, ići na kurs ili će sami ovladati novim prevoznim sredstvom.\nIzvor: Telegraf.rs Foto: Tanjug\nOdržana je 26. Kritična masa na Dan mladosti – Na Biciklu je radost, u Biciklu mladost\nKURIRI NA BICIKLU Zahvaljujući dvojici studenata Niš dobio novu službu\nSa mamom na biciklu\n117. Beogradska Kritična masa\nдецембар 26 @ 17:00 - 19:00


Zajedno sa lokalnim samoupravama doprinosimo da ravnopravnost postane stvarnost\nKruševac, Ivanjica, Ćićevac, Kraljevo, 8. mart 2021.\nNa Međunarodni dan žena više lokalnih samouprava u Srbiji je obeležilo i početak realizacije projekata za osnaživanje lokalnih mehanizama za rodnu ravnopravnost, koje sprovode uz podršku Vlade Švajcarske kroz program Swiss PRO.\nOsmog marta 2021. godine u Kruševcu, Kraljevu, Ivanjici i Ćićevcu brojne građanke i građani imali su priliku da saznaju više o aktivnostima njihovih lokalnih samouprava u cilju unapređenja ravnopravnosti žena i muškaraca u lokalnoj zajednici, kao i mogućnostima da se uključe u projektne aktivnosti.\nSavet za rodnu ravnopravnost grada Kruševca je u zgradi Gradske uprave održao konferenciju putem interneta povodom početka projekta „Uključi se i unapredi lokalnu zajednicu”. Uz učešće najviših predstavnika lokalne samouprave, predstavnika programa Swiss PRO, kao i narodnih poslanica iz Kruševca, predstavljen je projekat koji ima za cilj povećanje učešća žena u organima mesnih zajednica, kao i unapređenje položaja žena u lokalnoj zajednici kroz ekonomsko osnaživanje žena. Izveštaj sa konferencije je dostupan na internet stranici grada.\nDvadeset žena iz ruralnog područja opštine Ivanjica dobilo je opremu u okviru projekta „Jednake mogućnosti“, koji ima za cilj ekonomsko osnaživanje žena koje žive u seoskim sredinama. Pored podele opreme, koja je sprovedena u pet mesnih zajednica uz učešće predsednika opštine i predstavnika programa Swiss PRO, korisnice projekta će u narednom periodu pohađati niz radionica za sticanje znanja koja će ih dodatno osnažiti i podstaći za pokretanje sopstvenog biznisa. Medijski izveštaj sa događaja je dostupan na ovom linku.\nU Ćićevcu je opštinski Savet za rodnu ravnopravnost organizovao uličnu akciju u okviru projekta „OsnaŽENE preduzetnice", kao prvu u nizu aktivnosti u cilju promovisanja rodne ravnopravnosti i unapređenja ekonomske nezavisnosti žena. Pored informativnih kampanja biće organizovan i niz obuka sa ciljem izgradnje kapaciteta i motivisanja žena za pokretanje sopstvenog preduzeća. Medijski izveštaj sa događaja je dostupan na ovom linku.\nSavet za rodnu ravnopravnost grada Kraljeva je Dan žena obeležio promocijom projekta „Horizontalno i vertikalno osnaživanje žena sa invaliditetom i žena na poljoprivredi“ u okviru koga će biti organizovan niz kurseva i obuka za žene sa invaliditetom, kao i osnaživanje ličnih asistenata i članova lokalnog mehanizma za rodnu ravnopravnost. Izveštaj sa predstavljanja je dostupan na internet stranici grada.\nU okviru javnog poziva pod sloganom „Da ravnopravnost postane stvarnost“ program Swiss PRO je podržao 28 lokalnih samouprava da realizuju aktivnosti koje doprinose povećanju učešća žena u procesu donošenja odluka i unapređenju položaja žena u lokalnoj zajednici, naročito žena na selu i pripadnica ranjivih grupa. Takođe, projekti će doprineti i ekonomskom osnaživanju i boljem zdravlju žena, kao i borbi protiv rodno zasnovanog nasilja. Projekti su usmereni i na promociju Evropske povelje o rodnoj ravnopravnosti na lokalnom nivou, kao i na unapređenje kompetencija lokalnih mehanizama. Direktnu korist od ovih projekata će imati više od 5.000 građanki i građana.\nViše informacija o svakom od 28 podržanih projekata dostupno je u pregledu rezultata javnog poziva.


cedis – Portal Budva\nPlanirana isključenja na teritoriji Opštine Budva za 20.novembar\nZbog planiranih radova na mreži, danas će bez napajanja električnom energijom će ostati dio naselja Čučuci i hotel „Montenegro“. Struje u Čučucima neće biti u terminu od 7.30 do 19, a u hotelu „Montenegro“ od 7:30 do 15 časova. „Navedeni radovi se izvode u cilju kvalitetnijeg i sigurnijeg napajanjaelektričnom energijom. U slučaju loših vremenskih uslova […]Detaljnije\nIsključenja struje u nekoliko naselja\nNekoliko naselja u Budvi danas će zbog planiranih radova na mreži ostati bez struje. Od 7:30 do 19 časova bez napajanja električnom energijom ostaće dio naselja Čučuci. Isto tako, od 8 do 14 sati struju neće imati dio naselja Podmagistralom – ulica 22 novembra br 2 – 4 i dio ulice Jadranski put i dio […]Detaljnije


Mihajlović: Budžet za narednu godinu predviđa 79 milijardi dinara za infrastrukturu | Nova Ekonomija\nMihajlović: Budžet za narednu godinu predviđa 79 milijardi dinara za infrastrukturu\nMihajlović je za RTS rekla da će sa više novca u njenom sektoru da se nastavi "rehabilitacija puteva od severa do juga i od istoka do zapada" u Srbiji.\n"To je stabilan budžet, razvojni, drugačiji u odnosu na one dve ili tri godine kada smo morali mnogo da štedimo, sada izdvajamo novac za investicije, ulažemo u infrastrukutru, vojsku, policiju, što će nam omogućiti da se dalje razvijamo", rekla je Zorana Mihajlović.\nOna je najavila da će naredne godine početi radovi od Preljine do Požege kao deo Koridora 11, deonica od Niša do Pločnika koja je deo auto puta Niš-Merdare-Priština i da će se uraditi polovina pruge Beograd - Budimpešta.\nUpitana da prokomentariše suprotne izjave koje su dali ona i ministar rada Zoran Đorđević o isplati naknada za treće dete do punoletstva, Mihajlović je odgovorila da je problem najverovatnije nastao jer su pričali o dva različita zakona. Ministarka je ponovila da se predlogom Građanskog zakonika predviđa isplata nakande za treće dete do punoletstva i dodala da je taj zakon na javnoj raspravi, odnosno da još nije ušao u skupštinsku proceduru.\n"Nema tu problema, ministarstva nisu feudi, mi smo svi zajedno. Pitanje brige o deci, rodnoj ravnopravnosti... nije pitanje ni Zorana, ni Zoranino i zato nam treba široki konenzus", rekla je Zorana Mihajlović.\nPotpisan ugovor o auto-putu Beograd-Sarajevo


Predsednik i premijerka sutra o novim merama - Hit Radio Pozarevac\nPredsednik i premijerka sutra o novim merama\nPredsednik Republike Srbije Aleksandar Vučić i predsednica Vlade Republike Srbije Ana Brnabić sutra u 18 časova se obraćaju naciji. Pretpostavlja se da će se neke od tema odnositi na nove mere koje se tiču gradova koji su najviše pogođeni virusom Korona.\nPredsednik Vučić i premijerka Brnabić obratiće se javnosti sutra u 18 sati. pored navedenih, teme obraćanja predsednika i premijerke biće generalno situacija u vezi sa koronavirusom, aktuelno stanje na Kosovu i Metohiji, ali i dezinformacije iz Crne Gore u vezi sa respiratorima.\nVlada danas o novim merama\nKorona spušta "rampu" za kladionice i salone lepote u Srbiji?


Audio i video Podešavanje čarobnjak nije dostupan u programu OneNote 2007 - OneNote\nAudio i video Podešavanje čarobnjak nije dostupan u programu OneNote 2007\nNa računarima sa Microsoft Office OneNote 2007 na bilo koje izdanje operativnog sistema Windows Vista, dugme Čarobnjak za podešavanje u kategoriji Audio i video zapisa u dijalogu Opcije (meniAlatke ) nije dostupno.\nČarobnjak za podešavanje je razvila pre izdanje operativnog sistema Windows Vista i samo je kompatibilan sa operativnim sistemom Windows XP. Zbog toga na dugme Čarobnjak za podešavanje programa OneNote 2007 je onemogućen na računarima sa operativnim sistemom Windows Vista.\nAko koristite OneNote 2007 na računaru sa operativnim sistemom Windows Vista, možete da prilagodite (ili "Podešavanje") i Testirajte postavke za audio i video uređaje direktno na kontrolnoj tabli operativnog sistema Windows.\nU operativnom sistemu Windows Vista, kliknite na dugme Start i izaberite stavku Kontrolna tabla.\nNa stranici Kontrolna tabla , izaberite stavku hardver i zvuk, a zatim izaberite stavku određeni uređaj čije postavke želite da prilagodite ili testiranje.\nSavet : Windows Vista kontrolnu tablu podržava kontekstualne pretrage da biste brzo pronašli opcije koju tražite. U polju za pretragu pri gornjem desnom uglu stranice Kontrolna tabla otkucajte ključne reči kao što su "zvuk" ili "video" da biste odmah otišli određenih postavki uređaja koji želite da prilagodite.


SAD: Asad nije pobedio, Rusija ga džabe štiti - Sputnjik Srbija\n18:04 12 Avgust 2020\n08:44 28.09.2018 (osveženo 08:45 28.09.2018) Preuzmite kraći link\n„Asad možda misli da je pobedio, ali trenutno kontroliše svega pola teritorije Sirije. On sedi u zemlji koja liči na leš — bez ekonomije, bez pristupa energentima, bilo da je reč o naftnim ili gasnim nalazištima, bez ikakve nade da će oporavak zemlje početi, budući da to Amerika blokira“, rekao je Džefri.\nIstovremeno, Džefri je istakao da ne vidi zbog čega bi Rusija nastavila da štiti Asada.\n„Ne mislim da je Rusima potrebna ova prijateljska vlast kakva je trenutno u Siriji — takvu vlast je skupo podržavati. Međutim, ako baš to i žele, onda ih ne možemo ubediti da ih se reše, već će za tu podršku morati da izdvoje popriličnu sumu“, pojasnio je Džefri.\nPrethodno je američki lider Donald Tramp na zasedanju Saveta bezbednosti UN izrazio zahvalnost Rusiji, Siriji i Iranu zbog obustave ofanzive na Idlib, poslednje uporište militanata i terorista u Siriji.\nsirijski konflikt, podrška, Bašar el Asad, Sirija


Invalidi bez ruke moći će da voljom kontrolišu otvaranje i zatvaranje šake\nOd pre nekoliko godina postalo je jasno da će relativno skoro biti moguće graditi veštačke udove koji mogu da se kontrolišu signalima iz mozga. Drugim rečima, invalidi bez ruke moći će ne samo da pokreću veštačku ruku već i da voljom kontrolišu otvaranje i zatvaranje šake, pa čak i savijanje pojedinačnih prstiju.\nEksperimenti na majmunima, pa i na nekim ljudima, pokazali su da je to moguće. Najnvija istraživanja došla su do granice kada je postalo potrebno da se eksperimenti prošire na veći broj dobrovoljaca. Istraživači na Univerzitetu japanskog grada Osake počeli su da ih traže među ljudima koji su već iz nekog drugog razloga predviđeni za operacije na mozgu - kao što su oboleli od epilepsije. Srećom, reč je o neinvazivnoj operaciji pri kojoj se elektrode samo prislanjaju na površinu mozga, a ne prodiru u njegovu unutrašnjost. Naučnici u stvari pokušavaju da najpreciznije moguće odrede u kom delu mozga bi bilo najbolje implantirati trajne elektrode invalidima.\nDo sada su izvršeni eksperimenti sa četvoricom dobrovoljaca, tokom kojih su istraživači razvili metod za analizu moždanih talasa pomoću kojih mogu da sa 80 odsto tačnosti predvide nameru pacijenta da izvrši određeni pokret. U međuvremenu, kolege na Katedri za preciznu mehaniku, Univerziteta u Tokiju, dovršavaju konstruisanje usavršene robotske ruke. Naučnici se nadaju da će uskoro moći da započnu ozbiljnije eksperimente na invalidima. Masovna proizvodnja kontrolisanih veštačkih udova mogla bi da počne kroz svega nekoliko godina.


Izvor: RTS, 13.Jun.2019, 13:12\nDemokratska partija socijalista crnogorskog predsednika Mila Đukanovića odbacila je, kako navode iz te stranke, neutemeljene tvrdnje o ugroženosti Srba u Crnoj Gori.\nIzjave da je Crna Gora srpska država, odnosno da je oduvek imala srpski identitet, ukazuju da pojedini predstavnici srpskih vlasti, pa i SPC, polazeći od pogrešnih >> Pročitaj celu vest na sajtu RTS << premisa, izvode pogrešne zaključke, pritom ne vodeći računa o potencijalnim posledicama takvog tumačenja istorije i međunarodnog prava, navodi se u saopštenju DPS-a.\nKako se navodi, imajući u vidu sveže sećanje na iskustvo iz devedesetih godina, DPS smatra da retorika "nacionalističkih svojatanja, teritorijalnih pretenzija, nacionalnih prebrojavanja, koja je sve prisutnija u našem regionu, ne doprinosi stabilnosti i miru, već nas vraća u atmosferu koja je prethodila tragičnim događajima na ovim prostorima".\nCrna Gora je, kaže se u saopštenju, i u tim vremenima uspela da očuva mir i multietnički sklad, i da ne potpadne pod trend nacionalističkih euforija.\nU saopštenju se dodaje da je današnja Crna Gora međunarodno priznata građanska država koja svoje zakone donosi u skladu sa važećim međunarodnim standardima i u najboljem interesu svih svojih građana, smatrajući da je multikonfesionalnost jedna od najvećih vrijednosti našeg društva, dodaje se u saopštenju.\n"DPS zato odbacuje tendenciozne, neutemeljene, provokativne izjave lidera srpskih partija i pojedinih svještenika u Crnoj Gori o ugroženosti srpskog naroda i SPC u našoj državi, na koje nasijedaju, ili ih svjesno ili nesvjesno podstiču i visoki državni i crkveni zvaničnici Srbije", ističe se u saopštenju DPS-a.\nDanas: DPS odbacila „provokativne“ izjave Selakovića i patrijarha Irineja\nRadio Slobodna Evropa: DPS: Provokativne izjave Selakovića i patrijaha Irineja\nBeta: DPS odbacila izjave Selakovića i patrijaha Irineja kao provokativne\nB92: DPS: Srbi u Crnoj Gori nisu ugroženi


Vesti online / Sport / Košarka / Još jedan debakl Hrvata: Italijani se prošetali kroz Zagreb\nHrvati su u “Draženovom domu” izgubili od Italijana sa 80:64 (15:23, 20:9, 25:15, 20:17) i tako su ostali jedini tim u grupi bez trijumfa pošto “azuri” imaju dva, a Holandija i Rumunija po jedan.\nItaliju su do trijumfa u Zagrebu vodili Dela Vale sa 25 poena i Abas sa 13 i Đentile sa 12 poena. U domaćem timu Planinić je postigao 20, Krušlin 12, a Šakić 10 poena.\nU drugom kvalifikacionom “prozoru” Hrvati će u februaru 2018. godini ugostiti Rumuniju i Holandiju. U drugu rundu kvalifikacija plasiraće se po tri selekcije iz svake od osam grupa.\nKOŠARKA Nisu znali da se sve čuje: Selektor i kapiten Hrvatske uz psovke komentarisali poraz od Holandije


NUNS :: Vesti :: Zvono na uzbunu\nNaslovna | Info | Vesti | Zvono na uzbunu\nMedijska i novinarska profesija, u ovom trenutku, stvarno ima povod da se objedinii obrati javnosti, kao svom prvom, jedinom i stalnom savezniku, izjavila je FoNetu profesorka Fakulteta političkih nauka (FPN) u Beogradu Snježana Milivojević i ocenila da je nastupila "nova faza" u položaju medija u Srbiji.\n"Od dolaska naprednjaka na vlast, ovo predstvalja novu fazu", objasnila je Milivojević, povodom događaja u redakciji Vranjskih, štrajka glađu njhovog glavnog urednika Vukašina Obradovića i pritisaka na istraživački portal Krik.\nKao sagovornica u seriji intervjua "Evropa bez rukavica", ona je napomenula da je, posle usvajanja zakona o medijima, u drugoj fazi "vođen neobjavljeni rat protiv medija".\n"Ovaj Vukašinov očajnički potez sada označava početak direktne konfrontacije vlasti i medija", ukazala je Milivojević, koja nije sigurna kako će javnost reagovati.\nPrema njenom stavu, potez urednika Vranjskih predstavlja "očajnički krik" i poziv na mobilizaciju, a "možda i poslednji trenutak da se društvo konsoliduje u odbranu svojih medija".\nUpitana da li je štrajk glađu "cena i slobodnog i profesionalnog novinarstva u Srbiji", Milivojević je odgovorila da je "ta cena uvek bila visoka, naročito u ovom delu Evrope".\n"Ali mislim da je ovog puta previsoka. Od dolaska ove vlasti, svedoci smo konstatne regresije u oblasti medijskih sloboda", smatra Milivojević.\n"Ovo što se dešava je, između ostalog, i pokušaj brisanja ,ne samo institucionalnog, već i sećanja svih nas" i formulisanja nečega što Milivojević ne može drugačije da nazove "nego uspostavljanje nove normalnosti".\nObjašnjavajući tu "novu normalnost", ona kaže da su "nekadašnje državne 'pogone' RTS, Tanjug i Politiku" zamenili "Pink i Informer, a da, po potrebi, još neki tu ulaze i izlaze, Tanjug možda opet u istoj ulozi".\n"Pošto su, uz mnogo truda vlasti, dobili ulaznicu u medijski sektor, nekada ekscesni slučajevi tabloidizacije sada su dominantan medijski oblik", ocenila je Milivojević.\n"To je sada naš mejnstrim i način našeg govora", napomenula je ona i primetila da "više nemate prostora ni da se zgražavate nad govorom ministara, koji sebi svašta dopuštaju".\n"Srbija živi u permanentnom vanrednom stanju, koje severbalno proizvodi, suočena sa potencijalno strašnom katastrofom urušavanja krhotina društvenosti", upozorava Milivojević.\nOna, međutim, u medijima i univerzitetu vidi dve "ključne autonomije" iz kojih se "promalja neka druga realnost", koja podseća da društvo "tamo negde ipak postoji" i objašnjava da su zato "upravo mediji i univerzitet, kao i 1998. godine, pod stalnim napadom".\nNa pitanje da li poredi devedesete i sadašnju situaciju, Milivojević odgovara da je ovde popularno osećanje sličnosti sa devedesetim, pa i "čak i predstavnici vlasti imaju to isto osećanje".\n"Ministri se, u stvari, osećaju kao da su u devedesetim. Obrisali su jednu deceniju između, koja ih je tu nešto uznemiravala, i nastavili tamo gde su, nesrećnim sticajem okolnosti, eto morali u jednom trenutku da predahnu", ocenila je Milivojević.\nPrema njenim rečima, "sad ponovo bahato uništavaju sve i atakuju čak i na sećanje da je nekad moglo nešto da bude drugačije".\nKomentarišući činjenicu da predstavnici Evropske unije (EU) insistiraju na "vladavini prava i slobodi govora", Milivojević kaže da su "svi ljudi kojima je stalo do EU i do javnih sloboda malo iznenađeni i zatečeni ponašanjem međunarodne zajednice".\n"Različite zemlje, kada su ušle u EU, imale su nazadovanje u medijskim slobodama. To su činjenice. Ali to sleganje ramenima briselske birokratije na dešavanja u Mađarskoj, Poljskoj, pa čak u nekim elementima i u Češkoj, pokazateljje stanja političkih odnosa", obrazložila je Milivojević.\n"Zvaničnici EU mogu da podržavaju čak i autokratske lidere i režime", naglasila je ona, "ali ne mogu javno da kažu da se suprotstavljaju slobodi govora".\nI to njihovo prihvatanje "nove normalnosti", da su danas borci za slobodu oni isti koji su sve učinili da ovde, kada je reč o medijskim slobodama, nikada ni cvetić ne procveta, u stvari je tužno stanje, konstatovala je Milivojević.\nOna je uočila i da globalna dešavanja ne idu u prilog negovanja vrednosti demokratskog društva.\nPovlačeći paralelu između medijske situacije u Americi i Srbiji, Milivojević je primetila da se, u kontekstu medija, u ove dve zemlje dešavaju "obrnute stvari".\n"U SAD je predsednik pobegao na tviter i na društvene mreže, jer su mu profesionalni mediji, braneći javni prostor i javni interes, onemogućili pristup", ilustrovala je Milivojević.\nOna smatra da je Donald Tramp zato sve što objavljuju proglasio za lažne vesti i na društvenim mrežama se direktno obraća javnosti, "gradeći jedan populistički milje".\n"U Srbiji je situacija obrnuta. Aktuelni predsednik i bivši premijer toliko kontroliše konvencionalne medije da u njima nema ničeg drugog sem njega samog, njegove stranke, fabrikovanih analitičara i raznih podržavalaca", ukazala je Milivojević.\nKako je ocenila, "proplanci slobode ovde dolaze sadruštvenih mreža i on se sada svađa sa tviterašima, tvitovima, blogerima, influenserima".\nIstovremeno, imate "podelu rada" među predstavnicima javnih institucija, "gde su jedni čitači svega, a drugi botovi", opisuje Milivojević.\nNa pitanje da li može da predvidi, kada je reč o položaju medija u Srbiji, šta će se dešavati u bliskoj budućnosti, ona se pozvala na reči jedne teoretičarke medija da su "naši mediji najviše važni onda kada izgledaju da uopšte nisu važni".\nObjašnjenje je pronašla u prošlosti, podsećanjem da je"Slobodan Milošević izgubio vlast kada je mislio da je zapušio sve 'rupe', kada nije bilo nikakvih mogućnosti u zemlji, čak je i neki 'prsten' oko Srbije pravljen da bi ušla neka kritička reč".\n"Kada je sve pobedio, on je izgubio", predočila je Milivojević, kojoj se ne dopada to što se na javnoj sceni razvija "konfrontacija u ideološkom smislu" i što se "javna scena uporno čisti od mogućnosti da se vodi dijalog".\nVerujući da će "mediji ipak preživeti", Milivojević ne može, međutim, da tvrdi da će "društvo dobiti novu istorijsku šansu za novi čisti početak posle kojeg će se napraviti novo demokratsko društvo".\n"Ovo je to što imamo. I u ovom društvu je važno podržati Vukašina Obradovića, Vranjske, Krik i sve inicijative koje postoje", poručila je Milivojević.\n"Svi oni nam zvone na uzbunu i pomažu da artikulišemo nezadovoljstvo", koje se, kako zaključuje Milivojević,"oseća na mnogim mestima".


Vanzavodske sankcije i mere nisu tako česta pojava u domaćem krivičnom zakonodavstvu, naročito ukoliko ih uporedimo sa brojem kazni zatvora i uslovne osude. Ovakvo stanje bolje rečeno trend postoji već godinama unazad. Međutim, svakako je neophodno reći da se broj vanzavodskih sankcija i mera povećava iz godine u godinu, pa je tako u toku 2020.g. dostigao cifru od 4869 odluka koje su pristigle na izvršenje u Upravu za izvršenje krivičnih sankcija, Ministarstva pravde. Praćenjem statističkih podataka možemo doći do zanimljivih zaključaka. Naime, da je najčešće primenjivana vanzavodska sankcija kazna kućnog zatvora, a najmanje uslovna osuda sa zaštitnim nadzorom (u 2020.g. je dostavljeno na izvršenje samo 19 odluka na nivou cele države). Negde pri kraju lestvice se nalazi i kazna rada u javnom interesu (oko 1% zastupljenosti u presuđenom kriminalitetu na godišnjem nivou). Izvor: Republički zavod za statistiku (Punoletni učinioci krivičnih dela) i podaci Uprave za izvršenje krivičnih sankcija.\nDa bi ove sankcije i mere bile zastupljenije neophodne su promene sistemskog nivoa, zahtevaju edukaciju i znanje o njihovim prednostima, ali i manama, osposobljavanje sistema, odnosno, državnog aparata koji učestvuje u izvršenju.\nOvde ćemo se zadržati na kazni kućnog zatvora (kazni zatvora u prostorijama u kojima osuđeni stanuje) sa ciljem da istaknemo prednosti njegove primene.\nOvaj način izvršenja kazne zatvora se može primeniti kada je izrečena kazna zatvora u trajanju do godinu dana. Način izvršenja karakteriše individualizovan pristup osuđenom licu. Individualizacija sankcije se može postići poznavanjem ličnosti osuđenog lica, njegovog obrazovanja, zanimanja, zdravstvenih karakteristika (psihički i fizičkih), kriminalne istorije, sredinskih okolnosti, ličnog odnosa prema krivičnom delu i sankciji.\nOvom sankcijom se izbegavaju svi negativni efekti kazne zatvora jer je nivo represivnosti i disciplinovanja manji nego u zatvoru. Osuđeno lice ima mogućnost da bude u svojoj kući gde je već navikao na određeni komfor života i da sačuva svoje porodične i emotivne odnose.\nUkoliko ne postoje ograničena u mogućnosti je da održava socijalne kontakte, da prima posete i ostvaruje komunikaciju sa licima sa kojima je komunicirao i ranije. Pored toga, u mogućnosti je da sačuva i svoje zaposlenje i da tako izdržava sebe i svoju porodicu jer mu može biti dozvoljeno da odlazi na posao.\nOvakav način izvršenja kazne svakako može smanjiti mogućnost za razvoj mentalnih problema. Lica koja borave u zatvorima su neretko stigmatizovana u svojoj sredini a nakon povratka kući i ako dođe do gubitka posla tokom boravka u zatvoru, takvom osuđenom licu je mnogo teže vraćanje u normalne tokove života.\nDakle, iz samo ovih kratko prikazanih karakteristika ove kazne evidentno je da je to povoljniji način izvršenja za osuđeno lice, tako da ne čudi da je opšta javnost često doživljava kao privilegovanu kaznu.\nNegativni aspekt primene ove sankcije je neadekvatna procena kome izreći ovakav način izvršenja. Iskustva u evropskim državama al i kod nas pokazuju da ova sankcija nije adekvatna za lica koja su višestruki povratnici, lica koja su zavisnici od opojnih droga, lica koja su boravila više puta u zatvoru, lica kod kojih procenjujemo visok stepen opasnosti po zajednicu ili ako mu ti uslovi omogućavaju da nastavi da vrši krivično delo (npr. prodaja opojnih droga).\nNa kraju možemo zaključiti: kazna kućnog zatvora je jeftinija po državni budžet, služi suzbijanju kriminaliteta jer se i njom može kontrolisati ponašanje osuđenog lica, pogodnija je za osuđeno lice u svakom smislu. Potrebno ju je primenjivati umesto kratkotrajnih kazni zatvora ali uvek sa adekvatnijom procenom kom osuđenom licu tu kaznu treba izreći, obazirući se na sve aspekte okolnosti pojedinačnog slučaja.


Treba Vam pomoć u organizovanju putovanja? Imamo pravo rešenje za Vas!\nSigurni smo da ste se više puta našli u situaciji kada satima tragate o odgovarajućim informacijama za vaše putovanje. Prikupljate podatke sa internet stranica, čitate magazine, knjige, raspitujete se kod drugih… U svemu tome izgubite dosta vremena, a vi još niste pronašli odgovarajući smeštaj niti šta ćete tamo posetiti.\nKao rešenje za takve probleme od nedavno vrlo jednostavno i brzo možete rešiti korišćenjem Planera putovanja – isplanirajputovanje.com.\nProjekat Planer putovanja je nastao sasvim spontano od strane tri mlade i vredne devojke. One su tu da vam uštede vreme i pomognu da što kvalitetnije putujete, pored toga nešto naučite, istražite i posetite nova mesta, da vas posavetuju, podrže i pruže što više korisnih, zanimljivih i inspirativnih priča sa putovanja.\nNaime, one su osmislile način da vi uštedite vreme planiranja svog putovanja a da podjednako uživate u njemu kao da ste ga vi isplanirali. Sve što treba da uradite jeste da na njihovom sajtu odgovorite na nekoliko kratkih i jednostavnih pitanja pomoću kojih će one lično isplanirati sve onako kako vi želite. Bilo da je reč o planini ili jezeru, mirnom ili aktivnom odmoru ili da li želite da šetate kroz nacionalne parkove ili posetite neke kulturne ustanove, one su tu da sve to predstave i posavetuju šta je to što možete videti.\nŠta ćete tačno dobiti planerom?\nPlan putovanja osmišljen na osnovu vaših zahteva\nListu lepih mesta koja možete posetiti tokom svog putovanja\nZanimljivosti o destinaciji koju korisnik želi da poseti\nSavete za prenoćišta i hotele\nFotografije koje su one lično fotografisale\nPraktični saveti poput kojim putem je najbolje ići, da li je moguć ulaz u konkretan objekat i slično\nO svakoj znamenitosti dobijaju se zanimljive i poučne informacije, a ono što se nama najviše dopalo jeste da kreatori planera uvek ostavljaju prostora da i vi sami istražite tako da oni koji ne vole da im je sve u potpunosti isplanirano takođe mogu da koriste planer.\nSvaki plan putovanja kreiraju sa velikom ljubavlju za svakog korisnika. Kao osobe kojima je putovanje strast i u čemu uvek uživaju, i one znaju koliko je lepo isplanirano putovanje važno i koje su njegove prednosti.\nTrenutno kreiraju itinerere samo na području Srbije, ali uskoro planiraju da se prošire i na susedne zemlje.\nUkoliko ste zainteresovani za korištenje planera putovanja, obavezno posetite njihov sajt, a ističu i da su zainteresovane za saradnje tako da ako vas takvo nešto interesuje možete im se obratiti putem njihove facebook i instagram stranice ili im jednostavno pisati na email adresu: isplanirajputovanje@gmail.com.


Hanfa briše iz registra više od 800 subjekata zbog Bregzita\nTanjug 29. decembra 2020. 12:06\nZAGREB – Hrvatska agencija za nadzor finansijskih usluga (Hanfa) saopštila je danas da će zbog Bregzita iz njenih registara biti izbrisano više od 800 upisanih reguliranih subjekata iz Ujedinjenog Kraljevstva i Gibraltara.\nU saopštenju se navodi da se Ujedinjeno Kraljevstvo Velike Britanije i Severne Irske od 1. januara iduće godine smatra trećom zemljom u odnosu na države članice EU, zbog čega će doći do izmene u Hanfinim registrima u vezi s pružaocima finansijskih usluga iz te zemlje i Gibraltara, prenosi portal Seebiz.\nIz Hanfe su dodali da će, pored više od 800 upisanih reguliranih subjekata sa sedištem u Ujedinjenom Kraljevstvu i Gibraltaru, iz registra biti brisano i 57 alternativnih investicionih fondova koji su bili „notificirani za marketing“ u Hrvatskoj.\nReč je, kako se precizira, o 167 društava iz UK i tri iz Gibraltara koja su na bazi EU pasoša bila registrovana za pružanje investicionih usluga, zatim o 59 društava za upravljanje fondovima EU, 110 društava za (re)osiguranje iz Britanije i pet iz Gibraltara, kao i 464 distributera osiguranja iz UK i jednom distributeru osiguranja iz Gibraltara.\nUsled isteka tranzicionog perioda za Bregzit 31.decembra ove godine, društva iz Ujedinjenog Kraljevstva kojima je omogućeno da do tog roka nesmetano pružaju usluge na bazi EU pasoša, to više neće biti u mogućnosti i moraće svoje poslovanje da prilagode činjenici da će od 1. januara 2021. biti u statusu društava iz treće zemlje prema državama članicama EU, objasnili su iz Hanfe.


Protesti na ulicama Istanbula zbog poništenja izbora - Glas Naroda BiH\nNezadovoljstvo građana zbog odluke da se ponove izbori u Istanbulu rezultiralo je protestima u dijelovima tog grada, kao što su Besiktas, Kadıkoy i Sisli.Građani su izašli na ulice nakon što je turska izborna komisija, na zahtjev vladajuće stranke AKP, poništila izbore za gradonačelnika Istanbula i naredila ponavljanje glasanja.\nU blizini demonstracija se, kako javljaju turski mediji, mogu očekivati jake sigurnosne mjere i poremećaji u održavanju javnog prijevoza. Ne može se isključiti ni sukob između policije i demonstranata.\nBeşiktaş’ta halk sokağa indi1,7139:35 PM – May 6, 2019489 people are talking about thisTwitter Ads info and privacy\nNovi izbori u Istanbulu održat će se 23. juna, nakon što je kandidat turske opozicione Republikanske narodne stranke (CHP) Ekrem Imamoglu proglašen sredinom aprila za gradonačelnika Istanbula.\nRepublikanska narodna partija je, podsjećamo, saopćila da odluka o ponovnom održavanju izbora u Istanbulu ukazuje na “čistu diktaturu”.


Stefan Malešević snima novi dokumentarni film – artkvart.rs\nNovi dokumentarni film Stefana Maleševića, podržan na Konkursu Filmskog centra Srbije za dugometražni dokumentarni film, nastavlja u duhu njegovog zapaženog dokumentarca „Gora“ i ponovo se bavi opskurnom, izolovanom etničkom zajednicom na Balkanu. Ovoga puta su u pitanju Bektaši derviši u malom makedonskom selu u blizini Prilepa, gde ova skupina od manje od hiljadu ljudi upražnjava unikatne običaje i gaji iznenađujuće progresivan sistem vrednosti za jednu patrijarhalnu islamsku zajednicu.\nO snimanju i suštini svog novog filma, Stefan Malešević je izjavio: „Nakon veoma burne godine i nekoliko puta otkazivanih etapa snimanja, konačno smo uspeli da nastavimo rad sa ovom intrigantnom zajednicom. U maloj ekipi koja ne remeti svakodnevnicu protagonista, a nama daje osećaj da smo na uzbudljivoj ekspediciji, proveli smo deset dana sa njima za vreme najvećeg bektaškog praznika, poznatog pod imenom Ašure”, istakao je Malešević i dodao: „Kao i ranije fascinirala me je specifičnost njihove kulture u društvu koje izrazito vodi računa o religiji i daje punu važnost tradiciji a pritom daje ženama stepen liberalnosti nezabeležen u muslimanskom svetu. U tom društvu, snaga i dobrodušnost naše glavne junakinje Ajten, kao i skladan ljubavni odnos između nje i marljivog Erdogana, odnos pun poštovanja sa malo izgovorenih reči, ponovo su privukli najveću pažnju moje kamere. Radujem se skorom ulasku u montažu gde ćemo Jelena (Maksimović) i ja probati da izbalansiramo pojedinačno i opšte, te kroz živote ovih divnih ljudi dotaknemo neke univerzalno važne teme.\nNa planu dugometražnih ostvarenja, Stefan Malešević za sobom već ima dva zapažena filma – dokumentarni „Gora”i igrani „Mamonga”, a u fazi pretprodukcije već neko vreme je njegov novi dugometražni igrani film naslovljen „Usud”.\nFCS Filmski centar Srbije Stefan Malešević


Kancelarija - 1\nDodik: Odbiću prijedlog da se otvori kancelarija samoproglašenog Kosova\n06. 11. 2020 15:08\nBANJALUKA - Ukoliko dođe prijedlog na Predsjedništvo da se otvori kancelarija samoproglašenog Kosova u Sarajevu, kao što se pojavilo u nekim medijima, ja ću taj prijedlog odbiti, rekao je Milorad Dodik, srpski član Predsjedništva BIH.\nKošarac s bh. mljekarima: Otkupićemo svaki litar\n09. 09. 2020 18:45\nSARAJEVO - Iako su zalihe mlijeka u BiH veće od planiranih zbog pandemije virusa korona i povećanog otkupa, situacija nije alarmantna i neće doći u pitanje dalji otkup mlijeka, poručeno je danas nakon sastanka Staša Košarca, ministra spoljne trgovine i ekonomskih odnosa BiH, s predstavnicima vodećih kompanija mliječne industrije u BiH.\nOštećena crkva u selu Sredska kod Prizrena\n22. 08. 2020 15:56\nNa srpske svetinje na Kosovu i Metohiji sinoć se dogodio još jedan u nizu napada - u selu Sredska kod Prizrena oštećena je crkva Uspenja Presvete Bogorodice, saopštila je Kancelarija za KiM.\nBanjalučani se najviše žalili na deponije i manjak parkinga\n17. 07. 2020 07:21\nKancelarija za građane Gradske uprave Banjaluka ove godine primila je 585 građana, te obradila 567 različitih zahtjeva, rekla je za "Nezavisne" Nikolina Račić, šef Odsjeka za saradnju s građanima u Gradskoj upravi.\nReforma javne uprave u ćorsokaku, donatori povlače novac\n16. 06. 2020 08:00\nSARAJEVO, BANJALUKA - Zbog zastoja u reformi javne uprave Švedska i Danska, kao donatori Fonda za reformu javne uprave, povukle su 5,3 miliona KM, a nije isključeno da to učine i ostali ukoliko se u najskorije vrijeme ne otkoči taj proces.\n26. 05. 2020 17:23\nSARAJEVO - Kancelarija za reviziju institucija BiH završila je i objaviila prvu grupu izvještaja finansijske revizije za 2019. godinu za 12 institucija Bosne i Hercegovine.\nUsvojen nacrt budžeta Kancelarije za reviziju institucija BiH, umanjen za 50.000 KM\n03. 02. 2020 12:29\nSARAJEVO - Komisija za finansije i budžet Predstavničkog doma parlamenta BiH usvojila je danas Nacrt budžeta Kancelarije za reviziju institucija BiH za ovu godinu, koji je umanjen za 50.000 KM od predloženog.\n24. 01. 2020 10:31\nZAGREB - Odlazeća hrvatska predsjednica, Kolinda Grabar-Kitarović, se predomislila i odustaje od namjere da ne traži na raspolaganje kancelariju koju će koristiti poslije isteka mandata, 18. februara.\nKupuju kancelarije da službenici ne završe na ulici\n20. 12. 2019 07:20\nDOBOJ - Da gradski službenici, činovnici i namještenici ne bi ostali na ulici kada počne rušenje dobojskog administrativnog centra, umjesto kojeg će biti izgrađen novi, lokalna vlast se odlučila za kupovinu 2.000 kvadratnih metara kancelarijskog prostora, u kojem će se građanima privremeno pružati usluge.\nUpoznajte Emu i dobro je pogledajte - ovako bi ljudi mogli izgledati za 20 godina ako nastave raditi u neadekvatno postavljenom radnom okruženju te pogrbljeni nad računarom.


Dominacija globalnih brendova, ugrožen opstanak bh. pivara | Banja Luka 24 sata\nHome Biznis Dominacija globalnih brendova, ugrožen opstanak bh. pivara\nDominacija globalnih brendova, ugrožen opstanak bh. pivara\nU posljednje vrijeme uočen je ogroman pad uvoznih cijena piva iz zemalja okruženja, na prvom mjestu iz Srbije, zatim iz Hrvatske, te iz Slovenije, kao tri najveće zemlje izvoznice piva u Bosnu i Hercegovinu.\nProsječna cijena piva po hektolitru (hl) iz Srbije u prvih osam mjeseci 2018. godine iznosila je 51 KM (što je manje za 53,39% u odnosu na isti period 2013.)\nPoređenja radi, u Bosnu i Hercegovinu se iz zemalja koji su tradicionalni proizvožači piva poput Njemačke, Češke, Holandije pa i Republike Irske, uvozi pivo čija je vrijednost po hl. 200 KM i više.\nDodatno, prosječna cijena hektolitra piva domaćih proizvođača iznosi oko 110 KM. Osim toga, cijena sirovine za proizvodnju piva na svjetskom tržištu posljednjih godina bilježe rast, kao i cijene goriva, samim tim i njegovog transporta, ambalaže, te drugih energenata u procesu proizvodnje, tako da bi situacija sa uvoznom cijenom piva trebala biti suprotna padu, što naravno nije slučaj.\nU Bosni i Hercegovini posluje samo pet pivara, koje zbog loše poslovne klime, te uvoza koji se količinski povećava svake godine, a smanjuje cjenovno, proizvode sa 50-60% svojih kapaciteta.\nKada je u pitanju izvoz, ne smiju se zaboraviti ni necarinske barijere koje se s vremena na vrijeme plasiraju na susjednim nam granicama, što dodatno otežava poslovanje domaćih kompanija.\nIndustrija piva u Bosni i Hercegovini već godinama posluje u iznimno nepovoljnim uslovima, koji se kontinuirano usložnjavaju, rezultirajući negativnim trendovima u proizvodnji i prihodima.\nTradicija pivarstva u Bosni i Hercegovini i vrhunski kvalitet proizvoda domaćih pivara, višestruko nagrađivanih brojnim međunarodnim priznanjima, nedovoljni su za opstanak i održivi razvoj na tržištu kojim dominiraju prekomjeran uvoz i nelojalna konkurencija.\nIzostanak osjetnog poboljšanja uslova poslovanja pivara u Bosni i Hercegovini i poboljšanja u njihovom tržišnom učešću i rezultatima, značio bi neminovan nastavak negativnih trendova i njihovo dalje pogoršanje, vodeći ka postupnom smanjenju pa i obustavi proizvodnje i u preostalim domaćim pivarama.\nTo bi imalo nesagledivo negativne posljedice na ukupnu privredu, zaposlenost, socijalni položaj i životni standard velikog broja građana, a posredno i znatno umanjenje javnih prihoda koje svojim uplatama domaće pivare osiguravaju.\nOvo je konstatirano na sjednici Grupacije proizvođača piva BiH održanoj ove sedmice u prostorijama Spoljnotrgovinske komore BiH.


Nakon priče svetskih medija da supružnici Dejvid i Viktorija Bekam žele da izdrage tunel u slučaju bega i pljačke na njihovom imanju u “Costwoldsu“, čini se da je ta odluka uznemirila njihove komšije, prenosi “The Sun“.\nKako tvrdi jedan od suseda, Viktorija i Dejvid će svojim renoviranjem imanja uništiti izgled celog područja.\n- Farme i poljoprivredne zgrade nemaju kućice i sigurnosne kolibe. Novi izgled njihovog imanja u potpunosti će narušiti seoski ambijent područja - rekao je vidno besni komšija za pomenuti medij.\nInače, bračni par se na ovaj potez odlučio nakon što su prošog meseca dom engleskog fudbalera Delea Alija napali provalnici koji su, između ostalog, fudbaleru tada pripretili nožem.\nDejvid Bekam pokreće novi biznis, RADIĆE ONO ŠTO NAJVIŠE VOLI\nKako bi i sami izbegli sličan scenario, supružnici su odlučili da preurede imanje za odmor, te da sagrade tunel za beg kao i da povećaju osiguranje oko kuće što znači i da sagrade i moderan prostor za video nadzor i obezbeđenje.


Ovakvo vreme će, prema svim izgledima, potrajati još najmanje nedelju dana, u zavisnosti od oblasti u regionu. Iako smo se uželeli toplih dana sa vedrim oblacima, moraćemo da izdržimo još nekoliko dana, pa čak i oni koji se odluče da pođu put mora.\nPrema rečima meteorologa, Marka Čubrila, naoblačenje će se narednih dana širiti sa zapada ka istoku i donosiće lokalne pljuskove sa grmljavinom, a ponegde i jače nevreme praćeno jakim vetrom i gradom.\nUsled promena na nebu, on kaže da je na istočnom području regiona, odnosno u delovima BiH, veoma moguće padanje jake kiše praćene gradom.\n-Sutra će se ciklon izmestiti istočnije te će na zapadu regiona preovlađvati pretežno sunčano, dok se od središnjih predela BiH dalje ka istoku očekuje više oblaka koje će od sredine dana do večernjih časova uslovljavati lokalne grmljaviskne pljuskove, koji ponegde i to uglavnom nad istokom regiona mogu biti i jaki uz pojavu grada, prolazno olujnog severnog vetra i obilne kiše - napomenuo je Marko uz dodatak da će na primorju biti pretežno sunčano ali ne previše toplo.\nJadran i Mediteran\nKada je u pitanju sledeća nedelja, kao i vremenski uslovi u Srbiji, kao i u omiljenim letovalištima Srba, on je izjavio da postoji mogućnost da će nevreme zahvatiti veći deo Severne Makedonije, Albanije, delove Bugarske i Grčke, gde će se na udari verovatno naći zapadni deo zemlje, odnosno područje oko Atine.\n- Početkom naredne nedelje se računa na novu ciklogenezu ali po svemu sudeći centar tog novog ciklona neće biti u Jadranu nego nad severom Tirenskog mora. Time će uticaj ovog sitema na vreme izand nas biti znatno naglašeniji na jugu i jugoistoku. Od utorka do srede se nad srednjim i južnim Jadranom kao i njegovom zaleđu očekuje umereno do znatno oblačno, nestabilno i svežije od proseka uz povremenu pojavu kiše i grmljavinskih pljuskova, posebno u planinskom zaleđu. Takođe, u utorak i u sredu jakih nepogoda može biti i na otvorenom moru južnog Jadrana. Dosta oblaka uz česte pljuskove biće i na jugu i jugoistoku BiH, jugu, jugozapadu i jugoistoku Srbije kao i nad Crnom Gorom.\nPored navedenog, postoji dobra verovatnoća da će u sredu jaki grmljavinski pljuskovi i vremenske nepogode zahvate veći deo Makedonije, Albanije, delove Bugarske, a posebno Grčku. Ovog puta bi na putanji najjačih nepogoda trebali biti zapadni delovi Grčke, više prema Atini, ali videćemo kako će se situacija narednih dana odvijati - rekao nam je on.\nLeto se ipak vraća na naše prostore\nIako izgleda da su lepi letnji dani daleko, on tvrdi da će se ono ipak vratiti na naše prostore i u to već naredne nedelje, kroz 4 ili 5 dana.\n- U drugom delu nedelje, posebno u petak postoji velika verovatnoća da će se nestabilnosti proširiti nad veći deo istočne i središnje BiH, Hrvatske kao i nad gotovo delu Srbiju, dok će polako slabiti nad jugom regiona. Od sledećeg vikedna pa tamo negde do pred sam kraj meseca za sada na oba modela stoji signal za stabilizaciju i otopljenje, te će vremenski uslovi biti pretežno sunčani i osetno topliji u odnosu na ovaj period. Za sada se simuliraju maksimumi uglavnom u intervalu od +27 do +32 na kopnu i oko +36 na jugu regiona, što ne predstavlja ekstremne vrućine - izjavio je on.\nBilo kako bilo, ovo leto nam je pružilo pravi rolokoster od vremena, od ekstremnih vrućina, do nevremena praćenog gradom koji je u pojednim delovima Beograda, ali i Srbije prouzrokovalo velike poplave. Sve navedeno ide u prilog onoj staroj narodnoj poslovici u kojoj stoji da posle kiše, uvek dođe sunce.\nCRNA GORA SE ZABELELA Na Žabljaku napadalo 19 centimetara snega, padavine i u ostalim delovima\nRED KIŠE, RED SUNCA Za vikend moguće i OZBILJNIJE NEPOGODE, živa pada, a onda od srede nove promene


Odjeljenja intenzivne njege u Belgiji mogla bi dostići pun kapacitet do sredine novembra ukoliko broj slučajeva virusa korona nastavi sa rastom istim tempom, saopšteno je danas iz kriznog centra za borbu protiv kovida 19.\nPrema posljednjim podacima Nacionalnog instituta za javno zdravlje, u protekla 24 časa u Belgiji je virusom korona zaraženo 7.360 osoba.\nU proteklih nekoliko sedmica, svi indikatori virusa su pogoršani jer je broj preminulih i primljenih u bolnicu sa kovidom 19 u porastu.\nU belgijskim bolnicama je zbog kovida 19 smješten 1.621 pacijent, od čega 281 na odjeljenjima intenzivne njege, a 33 su preminula.\n“Ukoliko se rast broja slučajeva nastavi ovim tempom, do sredine novembra na odjeljenjima intenzivne njege dostići ćemo maksimalan kapacitet od 2.000 kreveta”, naglasio je portparol centra Iv Van Latem.\nOn je istakao da je tokom protekle sedmice gotovo svakodnevno u bolnice širom Belgije primmano oko 150 novih pacijenta, što je rast od 80 odsto. Broj preminulih na dnevnom nivou u istom periodu porastao je za 56 odsto.


Zašto je važno da vaša kancelarija ima „dušu“, kao i vaš dom? - Bizlife.rs\n10:24 Beograd, 30/08/2018\nSvako od nas značajan deo dana provodi na poslu, zato je veoma važno da se i tu osećamo prijatno, kao kod kuće. Poslovni prostor može da bude organizovan na različite načine: open space, separatne kancelarije sa po par stolova ili sopstvena kancelarija koju možete da uredite po svom ukusu. Lični pečat koji dodate svom radnom prostoru, ma koliki on bio, pomaže da se bolje nosite sa stresom, motivacijom, koncentracijom i mentalnim zamorom. Stavite na svoj sto lampu sa prijatnim osvetljenjem, dodajte neku biljku, nabavite udobnu stolicu ili, ako imate prostora, stavite mali tepih, stočić i fotelju za relaksaciju i čitanje, kada ne radite za računarom. Videćete koliko ćete biti efikasniji i produktivniji.\nTop menadžment se uglavnom odlučuje za Chesterfield garnituru, jer luksuznim izgledom i vrhunskim kvalitetom izrade oslikava sve vrednosti za koje se zalaže i ponosni „vlasnik“ – uspeh, trud, rad, posvećenost detaljima.\nSve više kompanija ima odvojeni deo za relaksaciju sa udobnim sofama ili lazy begovima. Ali veoma je važno i kojim ćete nameštajem opremiti poslovni prostor. Zato razmišljajte kao da opremate sopstveni dom.\nA kada biste konsultovali svoje mame i bake koji je nameštaj najbolji za vaš stan, 90% njih bi odgovorilo SIMPO. Dobar deo stanovnika Srbije još uvek ima poneki davno kupljeni komad nameštaja baš tog proizvođača.\nOsnovan davne 1963. godine, SIMPO je oduvek bio simbol kvaliteta, ali je u isto vreme predstavljao i statusni simbol. Tako je i danas, jer su se najveće kompanije i hoteli, kod nas i u inostranstvu, odlučile da njih angažuju za opremanje svojih prostora, većina po sistemu “ključ u ruke”, što znači da su im poverili sve delatnosti od projektovanja do kompletnog izvođenja enterijera. Kao što su u svakom poslu rezultati glavna preporuka za nečiji angažman, tako i svi projekti koje je Simpo uradio u polednjih 30 godina daju vrhunsku preporuku, jer ćete kod njih naći sve što vam je potrebno – na jednom mestu.\nenterijer namestaj poslovni prostor Simpo